**Ministru kabineta rīkojuma projekta „Grozījums Ministru kabineta 2010.gada 10.novembra rīkojumā Nr. 648 „**[**Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā**](http://www.likumi.lv/doc.php?id=221141)” **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 17.panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība. | Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6.panta sestajai daļai un septītajai daļai, ir izdots Ministru kabineta 2010.gada 10.novembra rīkojums Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – Rīkojums Nr.648), ar kuru ir noteikts, kādas zemes vienības ir saglabājamas valsts īpašumā un nododamas attiecīgo ministriju valdījumā.Ņemot vērā to, ka zemes īpašumu tiesiskās sakārtošanas process nav vēl līdz galam pabeigts, Iekšlietu ministrija (turpmāk – IeM) visas nepieciešamās zemes vienības nevarēja iekļaut Rīkojumā Nr.648. Kadastra objekta – zemes vienības – noteikšanai un reģistrēšanai Nekustamā īpašuma valsts kadastra informācijas sistēmā ir jāiesniedz Ministru kabineta rīkojums par tās piekritību vai piederību valstij, tādēļ IeM ir izstrādājusi šo rīkojuma projektu, lai rīkojuma projektā minētās zemes vienības varētu reģistrēt Kadastrā kā valstij piekrītošas.Saskaņā ar Ministru kabineta 2009.gada 1.septembra noteikumu Nr. 996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” (turpmāk - Noteikumi Nr.996) 10.punktu, Ministru kabineta rīkojuma projektā par zemes piederību vai piekritību valstij iekļauj to zemes vienību sarakstu, kuras saglabājamas valsts īpašumā un ierakstāmas zemesgrāmatās uz valsts vārda noteiktas ministrijas personā. Sarakstā norāda zemes vienības atrašanās vietu (administratīvās teritorijas nosaukumu), zemes vienības kadastra apzīmējumu, zemes vienības platību atbilstoši kadastra informācijas sistēmas datiem un ministrijas, tās padotības iestādes valdījumā esošu objektu, kas atrodas uz zemes vienības, un tā identifikatoru. Pamatojoties uz Noteikumu Nr.996 5., 6., 7. un 10.punktu, ir nepieciešams papildināt Rīkojuma Nr.648 2.pielikuma zemes vienību sarakstu, kas reģistrētas IeM bilancē, ar šādām zemes vienībām: 1. zemes vienība **Krustpils ielā 10, Rīgā**, (zemes vienības kadastra apzīmējums **0100 121 2219**) 0,75 ha platībā. Statuss: rezerves zemes fonds. Uz zemes vienības atrodas IeM bilancē reģistrēta būve - ugunsdzēsēju depo (būves kadastra apzīmējums 0100 121 2219 001).

Latvijas Valsts vēstures arhīva 2014.gada 23.aprīļa izziņā Nr.5-JP-1267 “Par nekustamā īpašuma piederību” norādīts, ka nekustamais īpašums kā atsevišķa hipotekāra vienība līdz 1940.gadam nav izdalīta, un zemesgrāmatu nodalījums tam nav atvērts, tādēļ nav iespējams sniegt izrakstu no zemesgrāmatas par tā piederību līdz 1940.gadam. Rīgas pilsētas zemes komisijas 2014.gada 24.marta izziņa Nr.ZK-14-196-iz apliecina, ka uz zemes gabalu Rīgā, Krustpils ielā, 121.grupa, 210.grunts, līdz 1994.gada 1.jūnijam bijušais īpašnieks vai viņa mantinieks nav pieteicies, īpašuma tiesības nav atzītas un citi zemes pieprasījumi īpašuma tiesību atzīšanai uz minēto gruntsgabalu nav iesniegti.Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 1. punktu minētā zemes vienība ir piekritīga valstij.1. zemes vienība **Lignuma ielā 4A, Rīgā,** (zemes vienības kadastra apzīmējums **0100 097 2107**) 0,49 ha platībā. Statuss: rezerves zemes fonds.

Uz zemes vienības atrodas IeM bilancē reģistrētas divas būves – ugunsdzēsēju depo (būves kadastra apzīmējums 0100 097 2107 001) un koka lapene (būves kadastra apzīmējums 0100 097 2107 002).Latvijas Valsts vēstures arhīva 2014.gada 23.aprīļa izziņā Nr.5-JP-1269 norādīts, ka nekustamais īpašums kā atsevišķa hipotekāra vienība līdz 1940.gadam nav izdalīta, un zemesgrāmatu nodalījums tam nav atvērts, tādēļ nav iespējams sniegt izrakstu no zemesgrāmatas par tā piederību līdz 1940.gadam.Rīgas pilsētas zemes komisijas 2014.gada 25.marta izziņa Nr.ZK-14-202-iz apliecina, ka uz zemes gabalu Rīgā, Lignuma ielā 4A (agrāk – Bolderājas šosejā), 97.grupa, 1.grunts, līdz 1994.gada 1.jūnijam bijušais īpašnieks nav pieteicies, īpašuma tiesības nav atzītas un citi pieprasījumi īpašuma tiesību atzīšanai uz minēto gruntsgabalu nav iesniegti.Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 1. punktu minētā zemes vienība ir piekritīga valstij.1. zemes vienība **Tvaika ielā 7, Rīgā,** (zemes vienības kadastra apzīmējums **0100 015 0134**) 0,2774 ha platībā. Statuss: rezerves zemes fonds.

Uz zemes vienības atrodas IeM bilancē reģistrētas divas būves – ugunsdzēsēju depo (būves kadastra apzīmējums 0100 015 0134 001) un noliktava (būves kadastra apzīmējums 0100 015 0134 002).Saskaņā ar Latvijas Valsts vēstures arhīva 2014.gada 23.aprīļa izziņu Nr.5-JP-1271 “Par nekustamā īpašuma piederību”, zemesgabals (15.grupa, Nr.96) ir bijis privātīpašums.Rīgas pilsētas zemes komisijas 2014.gada 25.marta izziņa Nr.ZK-14-198-iz apliecina, ka uz zemes gabalu Rīgā, Tvaika ielā 7, 15.grupa, 96.grunts, līdz 1994.gada 1.jūnijam bijušais īpašnieks nav pieteicies, īpašuma tiesības nav atzītas un citi pieprasījumi īpašuma tiesību atzīšanai uz minēto gruntsgabalu nav iesniegti.Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 1. punktu minētā zemes vienība ir piekritīga valstij.1. zemes vienība **Vijciema ielā 1, Rīgā,** (zemes vienības kadastra apzīmējums **0100 086 0086**) 0,3980 ha platībā. Statuss: rezerves zemes fonds.

Uz zemes vienības atrodas IeM bilancē reģistrētas četras būves – ugunsdzēsēju depo (būves kadastra apzīmējums 0100 086 0086 001), garāža (būves kadastra apzīmējums 0100 086 0086 003), garāža (būves kadastra apzīmējums 0100 086 0086 004), noliktava (būves kadastra apzīmējums 0100 086 0086 005).Latvijas Valsts vēstures arhīva 2014.gada 23.aprīļa izziņā Nr.5-JP-1277,5-JP-1278 “Par nekustama īpašuma piederību” norādīts, ka uz 1937.gada 16.martu īpašuma tiesības apstiprinātas Rīgas pilsētai un vēlāk izdarītu īpašuma tiesības apstiprinošu ierakstu zemesgrāmatā nav.Rīgas pilsētas zemes komisijas 2014.gada 25.marta izziņa Nr. ZK-14-201-iz apliecina, ka uz zemes gabalu Rīgā, Vijciema ielā, 86.grupa, 292.grunts, līdz 1994.gada 1.jūnijam bijušais īpašnieks nav pieteicies, īpašuma tiesības nav atzītas un citi zemes pieprasījumi īpašuma tiesību atzīšanai uz minēto gruntsgabalu nav iesniegti.Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 1. punktu minētā zemes vienība ir piekritīga valstij.Atbilstoši Zemes pārvaldības likuma 17.panta pirmajai daļai rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda. Savukārt Zemes pārvaldības likuma 17.panta ceturtā daļa paredz, ka, kamēr Ministru kabinets nav izdevis rīkojumu par zemes reformas pabeigšanu attiecīgās pašvaldības administratīvajā teritorijā vai novada pašvaldības teritoriālajā vienībā, vietējās pašvaldības dome var pieņemt lēmumu par rezerves zemes fondā ieskaitītā zemes gabala piederību vai piekritību pašvaldībai un Ministru kabinets var izdot rīkojumu par zemes gabala piederību vai piekritību valstij, ja rezerves zemes fondā ieskaitītais zemes gabals ir valstij vai pašvaldībai piederošā vai piekrītošā zeme atbilstoši likumam „[Par valsts un pašvaldību zemes īpašuma tiesībām un to nostiprināšanu zemesgrāmatās](http://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas)”. Ministru kabinets nav izdevis rīkojumu par zemes reformas pabeigšanu Rīgā.Ņemot vērā iepriekš minēto, ir sagatavots rīkojuma projekts, kas paredz grozīt Nr.648 2.pielikumu – papildinot to ar zemes vienībām, kas ir piekritīgas valstij un kuras normatīvajos aktos noteiktā kārtībā tiks ierakstītas zemesgrāmatā uz valsts vārda IeM personā. Veicot zemes vienību kadastrālo uzmērīšanu, zemes vienību platības var tikt precizētas. Zemes vienību kadastrālā uzmērīšana tiks nodrošināta Nodrošinājuma valsts aģentūrai piešķirto valsts budžeta līdzekļu ietvaros. |
| 3. | Projekta izstrādē iesaistītās institūcijas | Projekta izstrādē ir iesaistīta IeM un Nodrošinājuma valsts aģentūra. |
| 4. | Cita informācija |  Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2015. | Turpmākie trīs gadi (*euro*) |
| 2016 | 2017 | 2018 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus, kas saistīti ar īpašuma tiesību reģistrāciju zemesgrāmatā, segs Nodrošinājuma valsts aģentūra piešķirto valsts budžeta līdzekļu ietvaros. |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir IeM un Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar rīkojuma projekta izpildi jaunas institūcijas netiek radītas, kā arī neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošās institūcijas ietvaros, ar tai pieejamiem resursiem. |
| 3. | Cita informācija | Ministru kabineta rīkojums „Grozījums Ministru kabineta 2010.gada 10.novembra rīkojumā Nr. 648 „[Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā](http://www.likumi.lv/doc.php?id=221141)” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”. |

*Anotācijas II, IV, V un VI sadaļa – projekts šīs jomas neskar.*

Iekšlietu ministrs R.Kozlovskis

Vīza:

Valsts sekretāre I.Pētersone–Godmane

16.07.2015 14:50

1604

I.Plase, 67219137

Inese.Plase@agentura.iem.gov.lv